Slatko se veseli život moj, sunačce
Slatko se veseli život moj, sunačce,
   slideći što želi me s tvojim srdačce;
jer da steć mogu sve što godi zareku,
   sve dni bih ličce tve zarical da steku,
za kojim svis dahti i pamet [s] životom,
   uresom gdi cafti i rajskom ljepotom.
Moja se zvat mlados može sad na nebi,
   ka ništa za rados ne zna sad o sebi
već samo jer ne mni da bih se ja kajal,
   ako bih sve me dni ovako istrajal,
na krilu od tvoje prislavne ljeposti,
   za koju strt svoje ne šteđu krjeposti.
Da meni reku sad: "Spravi se ter hodi,
   ustani ter zapad s istokom gospodi!"
ončas bih ja rekal: "Vam sve tej radosti,
   meni sam ja stekal vesel'ja zadosti."

Hrvatsko 16. stoljeće